recursal/SuperWikiNEXT-32B huggingface dataset:
**Kim Tae-hyung** (kor. 김태형; s. 30. joulukuuta 1995 Daegu, Korean tasavalta), artistinimeltään **V**, on eteläkorealainen laulaja ja näyttelijä. Hän on yksi tunnetun eteläkorealaisen BTS-yhtyeen seitsemästä jäsenestä.

Varhaiset vaiheet
-----------------

Kim Tae-hyung syntyi Daegussa ja vietti lapsuutensa perheensä maatilalla Geochangissa. Hän on vanhin lapsi, ja hänellä on sisaret Eon-ji ja Tae-soo sekä veli nimeltä Jeong-gyu. Kim on todennut, että ilman BTS-yhtyettä hän olisi todennäköisesti ryhtynyt vanhempiensa tavoin maanviljelijäksi. Hän oli kuitenkin aina kiinnostunut musiikista, ja hänen isänsä kannusti häntä sen pariin. Sittemmin Kim muuttikin musiikkiuransa vuoksi Souliin, missä hän valmistui Soulin taidelukiosta yhtyetoverinsa Jiminin kanssa vuonna 2014.

Ura
---

### BTS

Lukioikäisenä Kim oli ystävänsä tukena Big Hit Entertainmentin Daegun koelauluissa, kun yhtiön edustaja kehotti häntäkin esiintymään. Hän soitti luvan vanhemmiltaan, koe-esiintyi ja pääsi levy-yhtiöön harjoittelijaksi. Vuonna 2013 hän debytoi osana BTS-yhtyettä. Hän on yksi yhtyeen seitsemästä jäsenestä, ja hänen artistinimensä V viittaa englannin kielen sanaan *victory* eli voitto. Kim on rooliltaan vokalisti, ja hänet tunnetaan erityisesti matalasta äänestään ja ilmeikkäästä esiintymisestään. Vuodesta 2018 eteenpäin hän on myös kuulunut yhtyeen päätanssijoihin. Kimin soolokappaleita BTS:n albumeilla ovat muun muassa "Stigma", "Singularity" ja "Inner Child".

### Televisio

Kim on näytellyt eteläkorealaisessa televisiosarjassa *Hwarang: The Poet Warrior Youth*. Hän myös levytti ohjelman soundtrackille kappaleen "It’s Definitely You" toisen BTS-jäsenen, Jinin, kanssa.

Yksityiselämä
-------------

Esikuvakseen hyvin perhekeskeinen Kim on nimennyt isänsä. Hän harrastaa taidetta ja valokuvausta, ja hänen suosikkitaiteilijansa on Vincent van Gogh. Hän on intohimoinen myös muodin ja erityisesti Guccin vaatteiden suhteen.

Lähteet
-------

1. ↑  BTS Big Hit Entertainment.  Arkistoitu 28.10.2017. Viitattu 25.2.2018. (koreaksi)
2. ↑  SUGA & Spice: Who is BTS?: The Seven Members of Bangtan (INTRODUCTION) YouTube. Viitattu 5.11.2018.
3. 1 2  V (Taehyung) Facts and Profile *kprofiles.com*. Viitattu 02.11.2018.
4. ↑  Here’s How Each BTS Member Was Discovered, And Signed To BigHit *Koreaboo*. Viitattu 2.12.2018.
5. ↑  10 Reasons Why Everybody Loves BTS' V *Spinditty*. Viitattu 5.11.2018.
6. ↑  Taehyung is now officially part of the dance line *aminoapps.com*. Viitattu 5.11.2018.
7. ↑  BTS 'V' Shares Thoughts About Starring in 'Hwarang'; Co-Star Do Ji Han Says Newcomer Is Talented and Humble *KpopStarz*.  16.2.2017. Viitattu 25.2.2018. (englanniksi)
8. ↑  Herman, Tamar: Get to Know BTS: V *Billboard*.  30.6.2017. Viitattu 25.2.2018. (englanniksi)
9. ↑  Kim Taehyung Biography *The Famous People*. Viitattu 9.11.2018.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |

 |
**Hr. Ms. Buffel** oli Alankomaiden kuninkaallisen laivaston Buffel-luokan monitori. Alus on ollut ankkurissa monissa tukikohdissa ja viimeiset 25 vuotta Amsterdamissa. Aluksella on keulaan maalattuna Naton runkonumero A884.

Valmistus
---------

*Pääartikkeli: Buffel-luokka*
Alus tilattiin Skotlannista Robert Napier and Sonsilta Glasgow'sta ja sen köli laskettiin 10. kesäkuuta 1867. Alus laskettiin vesille 10. maaliskuuta 1868 ja se otettiin palvelukseen vielä samana vuonna 22. heinäkuuta.

Palvelus
--------

Alus teki ainoan avomeripurjehduksensa siirtyessään Glasgow'sta Den Helderiin vuonna 1868. Matkalla alus keinui pahoin ja siihen tuli runsaasti vettä. Tämän jälkeen se pysyi Pohjanmerellä ja se teki ainoastaan yhden laivastovierailun Antwerpeniin Belgiaan vuonna 1871.

Alus osallistui aina vuoteen 1894 saakka lukuisiin kansallisiin sotaharjoituksiin maavoimien tukena, jonka jälkeen se oli reservissä. Myöhemmin se oli parin vuoden ajan koululaivana ja vuonna 1896 alkaen varasto- ja majoitusaluksena.

Vuonna 1973 alus poitettiin palveluksesta ja seuraavana vuonna se myytiin Rotterdamin kaupungille, joka muutti sen museolaivaksi. Alus avattiin yleisölle vuonna 1979. Alus siirrettiin 2013 säästö syistä Hellevoetsluisiin, jonne se saapui 5. lokakuuta. Alus sijoitettiin tilapäisesti tiilistä rakennettuun Jan Blankneyn kuivatelakkaan, joka oli vuokrattu kolmeksi vuodeksi. Alus saapui 7. helmikuuta 2015 lopulliselle ankkuripaikalleen Koningskade 2:een Het Grooten telakalle Hellevoetsluisiin, jonne historialliset alukset on tarkoitus kerätä. Alueella ovat *Buffel*, miinanraivaaja *Bernisse* ja majakkalaiva *Noord Hinder*.

Lokakuussa 2016 päätettiin, ettei aluksen kolmen vuoden vuokrasopimusta uusita. Ryhmä vapaaehtoisia päätti pelastaa aluksen yhteistyösä Rotterdamin ja Hellevoetsluisin kanssa.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:HNLMS Buffel 

*Buffel*-luokan monitorit

|  |
| --- |
| *Hr. Ms. Buffel* - *Hr. Ms. Guinea* |
| Edeltäjä: Schorpioen-luokka – Seuraaja: Heiligerlee-luokka |
**Sonja Roman** (s. 11. maaliskuuta 1979 Hodoš) on slovenialainen keskimatkojen juoksija.

Roman karsiutui 1 500 metrin alkuerissä sisäratojen MM-kilpailuissa 2003, 2004 ja 2006. Hän sijoittui samalla matkalla seitsemänneksi EM-hallikilpailuissa 2007. Hän karsiutui 1 500 metrin välierissä Osakan MM-kilpailuissa 2007, keskeytti loppukilpailun sisäratojen MM-kilpailuissa 2008 ja karsiutui alkuerissä Pekingin olympialaisissa

Roman sijoittui Torinon sisäratojen EM-kilpailuissa 2009 1 500 metrillä alun perin kolmanneksi ajalla 4.11,42, mutta nousi hopealle kilpailun voittaneen Anna Alminovan jäätyä kiinni dopingista. Hän karsiutui saman matkan välierissä Berliinin MM-kilpailuissa 2009 ja oli kahdeksas IAAF:n yleisurheilufinaalissa 2009.

Roman karsiutui 1 500 metrin välierissä Helsingin EM-kilpailuissa 2012, alkuerissä Lontoon olympialaisissa, välierissä Moskovan MM-kilpailuissa 2013 ja alkuerissä Zürichin EM-kilpailuissa 2014. Hän sijoittui 1 500 metrillä kymmenenneksi Prahan EM-hallikilpailuissa 2015.

Henkilökohtaiset ennätykset
---------------------------

### Ulkoradat

| *Laji* | *Tulos* | *Paikka* | *Päivä* |
| --- | --- | --- | --- |
| 800 m | 2.02,47 | Zagreb | 7. heinäkuuta 2003 |
| 1 000 m | 2.39,76 | Königs Wusterhausen  | 9. syyskuuta 2007 |
| 1 500 m | 4.02,13 | Rooma | 10. heinäkuuta 2009 |
| 3 000 m | 9.03,99 | Bergen | 20. kesäkuuta 2009 |
| 5 000 m | 15.40,41 | Tallinna | 22. kesäkuuta 2014 |

### Sisäradat

| *Laji* | *Tulos* | *Paikka* | *Päivä* |
| --- | --- | --- | --- |
| 800 m | 2.03,03 | Wien | 16. helmikuuta 2008 |
| 1 500 m | 4.06,75 | Tukholma | 20. helmikuuta 2007 |
| 3 000 m | 8.54,24 | Düsseldorf | 8. helmikuuta 2008 |

Lähteet
-------

1. ↑  Sonja Roman *sports-reference.com*.  Arkistoitu 17.12.2012. Viitattu 17.10.2015. (englanniksi)
2. 1 2 3 4 5 6 7 8  Sonja Roman Kansainvälinen yleisurheiluliitto.  (englanniksi)
3. 1 2 3 4 5 6  Athletics - Sonja ROMAN *the-sports.org*. Viitattu 17.10.2015. (englanniksi)
4. ↑  Viewing IAAF World Indoor Championships > 12th IAAF World Indoor Championships > 1500 Metres - women *iaaf.org*. Viitattu 17.10.2015. (englanniksi)
5. ↑  1500 m 7 March *european-athletics-statistics.org*.  Arkistoitu 24.9.2015. Viitattu 17.10.2015. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Lebukalastajia Yoffissa.
**Lebut** ovat wolofin murretta puhuva etninen ryhmä Senegalissa. He asuvat Kap Verden niemellä ja Atlantin rannikolla Kayarista M’Bouriin. Lebuja on noin 50 000 henkeä.

Kayoriin kuuluneet lebut muodostivat 1790-luvulta lähtien pienen feodaalitasavallan, jota johti Njamburista saapunut muslimipappien suku. Suurin osa lebuista on kääntynyt islamiin melko hiljattain.

Dakarin kaupunki on kasvanut lebujen maille, ja he kiistelivät pitkään ranskalaisten kanssa maaoikeuksistaan. Nykyään lebut ovat pieni, mutta taloudellisesti ja poliittisesti tärkeä kaupunkilaisryhmä. Osa heistä harjoittaa yhä perinteistä kalastusta. Lebut solmivat avioliittoja wolofien kanssa, mutta he ovat säilyttäneet identiteettinsä.

Lähteet
-------

1. 1 2 3  Clark, A. Francis & Phillips, Lucie Colvin: *Historical Dictionary of Senegal*, s. 184–185. Metuchen & London: Scarecrow Press, 1994. ISBN 0-8108-2747-6.
2. 1 2  Shoup, John A.: *Ethnic groups of Africa and the Middle East: an encylopedia*, s. 163–164. Santa Barbara–Denver–Oxford: ABC-CLIO, 2011. ISBN 978-1-59884-362-0.
**Los Solidarios** ('Solidaarisuus') oli 1920-luvun alussa Barcelonassa perustettu anarkosyndikalistinen aseellinen järjestö. Se syntyi vastavoimaksi Espanjan hallituksen ja työnantajajärjestöjen ammattiyhdistysliikkeeseen kohdistamaan painostukseen ja väkivaltaan. Ryhmä jatkoi myöhemmin taistelua myös diktaattori Miguel Primo de Riveran hallintoa vastaan. Los Solidariosin jäsenet kuuluivat anarkosyndikalistiseen Confederación Nacional de Trabajadores -ammattiliittoon, jolla oli yli 250 000 jäsentä.

Los Solidariosin perustajia ja keskeisiä hahmoja oli tunnettu anarkisti Buenaventura Durruti. Hän oli jo aikaisemmin Ranskasta maanpaosta palattuaan ollut mukana San Sebastianin kaupungissa toimineessa Los Justicieros (Kostajat) -ryhmässä. Los Solidarios teki useita pankkiryöstöjä ja poliittisia murhia. Ryöstöistä tunnetuin oli syyskuussa 1923 Espanjan keskuspankin Banco de Españan Gijónin-konttorin ryöstö, josta anarkistit saivat saaliiksi yli 600 000 pesetaa ja haavoittivat pankinjohtajaa.

Poliittisista murhista merkittävin oli kardinaali Juan Soldevilla y Romeron surmaaminen pommi-iskulla kesäkuussa 1923. Romeron murha oli kosto ammattiyhdistysaktiivi Salvador Seguin ampumisesta, jonka takana oli espanjalainen työnantajaliitto. Kardinaali oli sen merkittävimpiä tukijoita ja rahoittajia. Jo kahta vuotta aiemmin, ennen Los Solidariosin varsinaista syntyä olivat katalonialaiset anarkistit surmanneet Madridissa pääministeri Eduardo Daton. Kardinaali Romeron murhan jälkeen suuri osa ryhmän jäsenistä joutui pakenemaan ulkomaille, aluksi Ranskaan ja myöhemmin Latinalaiseen Amerikkaan, jossa he tekivät pankkiryöstöjä ainakin Chilessä ja Argentiinassa. Eurooppaan palattuaan Los Solidariosin jäsenet suunnittelivat Espanjan kuninkaan Alfonso XIII:n murhaamista tämän Pariisin vierailun yhteydessä, mutta hanke paljastui ja ryhmä karkotettiin Belgiaan, josta he saivat oleskeluluvan.

Espanjan toisen tasavallan syntymisen aikaan vuonna 1931 Los Solidariosin aktivistit palasivat jälleen Espanjaan ja alkoivat toimia anarkistisen Federación Anarquista Ibérica -järjestön sisällä sen radikaalina siipenä. Tammikuussa 1932 järjestö organisoi kansannousun Kataloniassa yhdessä trotskilaisten kanssa. Espanjan sisällissodan syttyessä vuonna 1936 oli ryhmä jo käytännössä hajonnut, mutta sen jäsenet osallistuivat kuitenkin sotaan tuhansien muiden espanjalaisten anarkistien tavoin tasavaltalaisten rinnalla.

Ryhmän keskeisiä jäseniä
------------------------

*lähde?*

* Joan García Oliver
* Buenaventura Durruti
* Francisco Ascaso
* Gaston Leval
* Antonio Ortiz Ramírez
* Gregorio Jover
* Ricardo Sanz
* Antonio Martín Escudero
* Miguel García Vivancos
* Rafael Torres Escartín

Lähteet
-------

1. 1 2 3  The Hiddens Wanderings of Durruti (Arkistoitu – Internet Archive) Blackened.net. Viitattu 28.9.2013 (englanniksi)
2. 1 2 3  About Buenaventura Durruti *Modern American Poetry*.  Arkistoitu 7.8.2013. Viitattu 28.9.2013. (englanniksi)
3. ↑  Bank Robbery in Spain, The Mercury 3.9.1923. Trove Digitised Newspapers. Viitattu 28.9.2013 (englanniksi)
4. ↑  Buenaventura Durruti *Kapinatyöläinen*.  nro 21, 1996. Anarkismi.net.  Arkistoitu 27.9.2013. Viitattu 28.9.2013.
*Tämä artikkeli kertoo linnakkeesta. Sanan muista merkityksistä katso Katanpää (täsmennyssivu).*
Katanpään vesitorni
**Katanpään linnake** on Kustavin ulkosaaristoon Lypyrtin saaren Katanpään niemeen ensimmäisen maailmansodan aikana 1915–1917 rakennettu linnake, joka muodosti Pietari Suuren merilinnoitusketjun pohjoisimman osan. Lypyrtin saarella sijaitsi optinen lennättimen asema jo Krimin sodan ajoista saakka ja Katanpäätä oli käytetty sotasatamana jo Suomen sodan aikana 1808.

Linnakkeen tiloissa toimi 1931–1940 vankila ja siellä tehtiin varustelutöitä sotavuosina 1939–1944. Katanpäätä pommitettiin vain kerran jatkosodan aikana. Katanpää siirtyi Merivoimilta Metsähallitukselle vuonna 1999.

Saarella on kasarmirakennuksia ja puinen vesitorni sekä kaksi betonoitua tykkipatteria bunkkereineen. Pattereille johtavat mukulakivillä päällystetyt tykkitiet ja saarta suojaavan kivivallin sisäpuolella kulkee myös kivetty tie. Kasarmirakennusten julkisivut ja sisätilat ovat säilyneet lähes alkuperäisessä asussa. Saaren linnoitukset on suojeltu muinaismuistolailla.

Katanpään linnake on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä. Katanpään niemi linnakkeineen on myös osa Selkämeren kansallispuistoa ja se muodostaa myös Natura 2000 -suojelualueen.

Lähteet
-------

* Katanpään linnake *Valtakunnallisesti merkittävät rakennetut kulttuuriympäristöt RKY*. Museovirasto.
* Kustavin nähtävyyksiä

### Viitteet

1. ↑  Kansallispuisto Selkämeri (pdf) (Esite) *Metsa.fi*.  2012. Metsähallitus. Viitattu 22.5.2016.
2. ↑  Katanpää *Ymparisto.fi*.  15.8.2013. Varsinais-Suomen ELY-keskus. Viitattu 29.5.2016.

Aiheesta muualla
----------------

* Katanpää Retkipaikka.fi
**Maximilian "Max" Kruse** (s. 19. maaliskuuta 1988 Reinbek) on saksalainen jalkapalloilija, joka edustaa Bundesliigassa pelaavaa Werder Bremeniä. Hän on pelipaikaltaan hyökkääjä. Kruse kuuluu myös Saksan jalkapallomaajoukkueeseen.

Ura
---

### Seurajoukkueura

Werder Bremenin kasvatti Kruse aloitti seuran kakkosjoukkuessa ammattilaisuransa vuonna 2006. Neljän Bremenin-kauden aikana vastuuta ei ykkösjoukkueessa tullut kuin yhden ottelun verran, joten Kruse siirtyi sarjaporrasta alempana pelanneeseen FC St. Pauliin. Seura nousi seuraavalla kaudella Bundesliigaan Krusen ollessa yksi seuran avainpelaajista. St. Pauli putosi sarjasta heti kauden jälkeen ja seuran kakkosjoukkueessakin kerran esiintynyt Kruse siirtyi vuonna 2012 SC Freiburgiin, joka pelasi Bundesliigassa. Kruse pelasi seurassa vain kaksi kautta, mutta auttoi Freiburgin Eurooppa-liigaan kaudeksi 2013-14. 

Kesällä 2013 Kruse siirtyi vain yhden Freiburg-kauden jälkeen Borussia Mönchengladbachiin, jossa hän teki ensimmäisellä kaudellaan 34 pelaamassaan ottelussa 12 maalia. 

### Maajoukkueura

Nuorten maajoukkueissa vuoteen 2008 asti pelannut Kruse kutsuttiin viiden vuoden maajoukkuetauon jälkeen Saksan jalkapallomaajoukkueen mukaan harjoitusotteluun Ecuadoria vastaan. Kruse olikin ottelussa avauksessa ja syötti Lukas Podolskin maalin. Toisessa maaottelussaan Yhdysvaltoja vastaan Kruse teki ensimmäisen ja tähän mennessä ainoan maaottelumaalinsa. Hän ei mahtunut mukaan Joachim Löwin 23 miehen joukkueeseen vuoden 2014 MM-kisoihin.

Lähteet
-------

* Max Kruse Transfermarkt-sivustolla (englanniksi)
* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Zlatko Dalić** (s. 26. lokakuuta 1966 Livno, Bosnia-Hertzegovina, Jugoslavia) on kroatialainen entinen jalkapalloilija ja nykyinen Kroatian jalkapallomaajoukkueen päävalmentaja. Hän on ollut vastuussa joukkueesta vuodesta 2017 alkaen.

Pelaajaurallaan hän pelasi puolustavana keskikenttämiehenä ja edusti useita jugoslavialaisia joukkueita. Valmennusurallaan hän on valmentanut Kroatian lisäksi Albaniassa ja Arabian niemimaalla.

Kroatian peräsimessä hänen paras saavutuksensa on MM-hopea vuoden 2018 kisoista. Hänen valmennuksessaan Kroatian pelityyli on tunnettu erityisen tarkasta puolustuksesta ja luottamisesta siihen, että rangaistuspotkukilpailut sujuvat.

Lähteet
-------

1. ↑  Babu Tendu: Zlatko Dalić: age, net worth, nationality, coaching career, family, salary *Sports Brief*. Viitattu 15.12.2022.
2. 1 2 3  Dominic Booth: Who is Croatia coach Zlatko Dalic? *Sporting news*. Viitattu 15.12.2022. (englanniksi)
3. ↑  Jelena Leppänen: Ranska on maailmanmestari, Kroatian taistelu ei riittänyt! is.fi. Viitattu 15.12.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Kroatia

 |

 |
**Vedevåg** on taajama Lindesbergin kunnassa Ruotsin Örebron läänissä. Vuoden 2020 väestönlaskennassa sielä oli 672 asukasta.

Paikkakunta on tunnettu teollisuudestaan, joka juontaa juurensa vuonna 1538 perustettuun rautaruukkiin. Se on Ruotsin kolmanneksi vanhin yhtiö Stora Kopparbergin ja Skyllbergin ruukin jälkeen. Nimellä Wedevåg Tools AB toiminut yli 400-vuotias yritys ajautui konkurssiin vuonna 2022, mutta sai uuden omistajan yhtiöstä nimeltä Wedevåg Invest AB.

Vedevågissa on suomalaisen Teknos-maalivalmistajan tehdas. Teknos osti vuoden 2012 lopussa paikallisen Wedevåg Färg AB:n ja teki tehtaasta toisen tutkimus-, kehitys- ja tuotantokeskuksensa Ruotsissa Tranemon ohella.

Vedevågin kirkko on vuodelta 1837.

Lähteet
-------

1. ↑  Wedevåg Tools räddat – sålt till ny ägare *Nerikes Allehanda*.  12.8.2022. Viitattu 30.8.2023.
2. ↑  Paikallista osaamista vaativalla markkina-alueella *teknos.com*. Viitattu 30.8.2023.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Vedevåg
**alt.atheism** on Usenet-keskusteluryhmä, jossa keskustellaan ateismista. alt.atheism FAQ:n mukaan ryhmän tarkoituksena on keskustella ateismista sekä ateismiin liittyvistä aiheista, kuten uskonnosta kouluissa, ateistien syrjinnästä ja siitä missä määrin uskonto on vaaraksi yhteiskunnalle ja yksilölle. 

alt.atheismiin liitty löyhästi viisi muuta keskusteluryhmää:

* alt.atheism.holysmoke
* alt.atheism.moderated (ei juuri käytetä nykyisin)
* alt.atheism.illogical-fuckwits
* alt.atheism.satire
* alt.athiesm

Keskusteluryhmässä on paljon erityisesti kristillisten fundamentalistien trollausta. Eräs keino trollien käsittelemiseen on satiiri, jota harjoitetaan muun muassa palvomalla "Näkymätöntä vaaleanpunaista yksisarvista" ja keskustelemalla avoimesti ilkeästä ateistien salaliitosta ("Evil Atheist Conspiracy"). Molemmat käsitteet ovat tulleet tunnetuksi julkisuudessa.

Aiheesta muualla
----------------

* alt.atheism-keskusteluryhmän kotisivut
* alt.atheism FAQ, Internet Archiven säilömä sivu vuodelta 2005.
**Gwendolyn "Gwen" Berry** (s. 29. heinäkuuta 1989) on yhdysvaltalainen moukarinheittäjä. Hänen ennätyksensä 77,78 metriä oli aiemmin Yhdysvaltain ennätys ja syntyhetkellään kaikkien aikojen neljänneksi paras tulos naisten moukarissa. Berry heitti tuloksen 8. kesäkuuta 2018. Hän on Yhdysvaltain mestari 2017 ja Pan-Amerikan mestari 2019. Hän sijoittui 11:nneksi vuodelle 2021 siirretyissä Tokion olympialaisissa. Dohan MM-kilpailujen 2019 loppukilpailussa hän jäi ilman tulosta. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017.

Berry sai dopingrikkomuksesta kolmen kuukauden kilpailukiellon vuonna 2016 ja 16 kuukauden kilpailukiellon vuonna 2023.

Lähteet
-------

* Gwen Berry Kansainvälinen yleisurheiluliitto.  (englanniksi)
* Gwen Berry Tilastopaja (vaatii kirjautumisen, maksullinen palvelu).  (englanniksi)

### Viitteet

1. ↑  Tilastopaja
2. ↑  Gwendolyn Berry Accepts Doping Violation  2.8.2023. USADA. Viitattu 7.8.2023. (englanniksi)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Päärakennus.
**Saaren kartano** on Mäntsälässä sijaitseva kartano, jossa toimii Mäntsälän maatalousoppilaitos. Päärakennus edustaa italialais-pohjoismaista tyyliä. Arkkitehti Jarl Eklund suunnitteli kartanon vuonna 1927, ja se valmistui 1930. Kartano on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä Suomessa.

Kartano päätyi Sederholmin suvun omistukseen 1700-luvun loppupuolella. Maanviljelijä Carl Albrecht Sederholm ja hänen jälkeläiset omistivat kartanon. De la Chapellen suku osti kartanon Sederholmin suvulta vuonna 1884. Kartanossa on aikoinaan toiminut vapaaherra Richard Casimir de la Chapellen omistama Saaren Tulitikkutehdas. 1900-luvun alussa tuhatkunta ihmistä sai Mäntsälässä elantonsa tulitikkuteollisuudesta, joka kattoi kolmanneksen koko maan tulitikkutarpeesta. Tulitikkutehtaasta on enää palaneet rauniot jäljellä. Kartanon historia sivuaa myös Mäntsälän kapinaa. Tehtaan toimintaa jatkanut de la Chapellen poika Knut de la Chapelle kuoli velkaantuneena. Tulitikkutehtaan toiminta päättyi, kun ruotsalaisen Ivar Kreugerin omistama Svenska Tändsticks Aktiebolaget osti maailmanlaajuisen monopolin saadakseen tehtaan salanimellä Saaren tulitikku ja tuhosi koneet.

Vararikkoon menneestä kartanosta suunniteltiin tasavallan presidentin kesäasuntoa. Talvisodan puhjettua suunnitelmat menivät jäihin, ja sotien jälkeen kartanosta tuli ensin invalidien kuntoutus- ja koulutuspaikka ja myöhemmin maatalous-, puutarha-, luonto- ja ympäristöalan koulutuspaikka, jonka nimi nykyisin on Keski-Uudenmaan ammattiopisto Mäntsälä, Saaren kartano.

Lähteet
-------

1. 1 2  Saaren kartano *Valtakunnallisesti merkittävät rakennetut kulttuuriympäristöt RKY*. Museovirasto.
2. ↑  Blåfield, Martti & Heikkilä, Terttu: *Mäntsälän Saaren kartano*. Mäntsälan kunta, 1990.
3. ↑  Jukka Sihvonen: Syttyy miten sattuu – Tulitikkuja etsimässä, s. 125. TM, Tekniikan maailma 18/09
4. ↑  Saaren kartanon historia, Keuda[vanhentunut linkki]
5. ↑  Päijät-Hämeen Museo[vanhentunut linkki]

Aiheesta muualla
----------------

* Tasavallan presidentin uusi palatsi?, Suomen Kuvalehti, 24.08.1935, nro 34, s. 16, Kansalliskirjaston digitaaliset aineistot
* Palatsi, jolle ei ole keksitty käyttöä. Saaren kartanon päärakennus presidentin viikonloppulinnaksi, Kuva, 26.10.1938, nro 22, s. 8, Kansalliskirjaston digitaaliset aineistot
**Samandağ** (arab. السويدية‎, *as-Sūwaydīyah*) on kaupunki Hatayn maakunnassa, Etelä-Turkissa, Orontesjoen suulla Välimeren rannikolla, lähellä Turkin ja Syyrian rajaa, 25 km Antakyan kaupungista. Pormestarina toimii Mithat Nehir (CHP).

Etymologia
----------

Samandağ tunnettiin aiemmin nimellä *Yukarı Alevışık*, *Levşiye* ja *Süveydiye* (arm. Սվեդիա *Svedia*). Se nimettiin virallisesti Samandağiksi vuonna 1948. Nimi tulee turkinkielisestä vuoren nimestä Seman Dağ eli Pyhän Simeonin vuori.*lähde?*

Historia
--------

Samandağ sijaitsee lähellä antiikin Seleucia Pieriaa kaupunkia, jonka Seleukos I Nikator perusti vuonna 300 eaa. Seleucia Pieriasta tuli nopeasti merkittävä Välimeren satama hellenistisellä ajalla ja Rooman valtakunnan aikana.

Maantiede
---------

Samandağ itsessään on pieni 35 000 ihmisen asuttama kaupunki lähellä Antakyaa. Paikallinen talous on riippuvainen kalastuksesta ja maataloudesta, ja erityisesti sitrushedelmistä.

Väestö
------

Suurin osa kaupungin väestöstä on arabiaa puhuvia šiialaisia. Siellä on myös sunni-arabeja, turkmenialaisia ja kurdeja.

Paikallispolitiikka
-------------------

Poliittisesti Samandağ on perinteisesti kallistunut vasemmalle. Vuonna 2009 paikallisvaaleissa, Vapauden ja Solidaarisuuden Puolueen (ÖDP) ehdokas Mithat Nehir valittiin *ilçen* pormestariksi saaden 34.20% äänistä (CHP:n ehdokas sai 31.77% ja AKP:n ehdokas 14.07%). Hän oli siten ainoa voitokas ÖDP:n ehdokas koko tasavallassa.

Nähtävyydet
-----------

* Näkymä Vespasianuksen tunnelin sisältäNäkymä Vespasianuksen tunnelin sisältä
* Vespasianuksen tunnelin suuaukkoVespasianuksen tunnelin suuaukko
* Simon Styliitta nuoremman luostariSimon Styliitta nuoremman luostari

Lähteet
-------

1. ↑  turk. ' **Hatay Samandağ İlçesi - Adayların Oy Dağılımı (Arkistoitu – Internet Archive) (Electoral results of the 2009 local election), *Hürriyet*, 2009**

Aiheesta muualla
----------------

* Kuvia tai muita tiedostoja aiheesta **Samandağ** Wikimedia Commonsissa
Hyytiälän metsäaseman instituuttirakennus.
Hyytiälän metsäaseman vanha asuntola- ja ruokalarakennus eli A-talo.
**Hyytiälän metsäasema** on Helsingin yliopiston maatalous-metsätieteellisen tiedekunnan metsätieteellinen kenttäasema Juupajoella Pirkanmaan maakunnassa.

Tutkimus
--------

Hyytiälän säätutka.
Asemalla tehdään tutkimusta ekosysteemien toiminnan, ilmakehän tutkimuksen, kaukokartoituksen, metsätieteiden ja suoekologian aloilla.

Historia
--------

Hyytiälän metsäaseman oppilasrakennus Impivaara.
Tutkimusasema perustettiin Juupajoen Hyytiälän valtion maille vuonna 1910 sen jälkeen kun korkein metsäopetus Suomessa oli vuonna 1907 siirretty Evon metsäopistosta Helsingin yliopistoon. Opiston ensimmäiset rakennukset aseman vanhaan pihapiiriin valmistuivat vuosina 1911–1912. Vanhan pihapiirin rakennukset ovat tyyliltään kansallisromanttisia ja niiden suunnittelijoina olivat arkkitehdit Theodor Granstedt ja Ricardo Björnberg. Uudempia rakennuksia pihapiiriin valmistui vuosina 1959 ja 1977. Viimeisin rakennusprojekti valmistui vuonna 2023, kun Helsingin yliopisto otti vastaan uuden ruokalarakennuksen ja kolme uutta majoitusrakennusta.

Kulttuuriympäristö
------------------

Metsäaseman vanha pihapiiri Kuivajärven rannalla kuuluu Museoviraston vuonna 2009 määrittelemiin Suomen valtakunnallisesti merkittäviin rakennettuihin kulttuuriympäristöihin.

Lähteet
-------

1. ↑  Hyytiälän metsäasema Helsingin yliopisto. Viitattu 3.9.2018.
2. ↑  Hyytiälän metsäasema / Sijainti Helsingin yliopisto. Viitattu 3.9.2018.
3. 1 2 3  Hyytiälän metsäasema *Museoviraston valtakunnallinen karttapalvelu*. Museovirasto. Viitattu 3.9.2018.
4. ↑  Tutkimuskohteita *Hyytiälän metsäasema*. Helsingin yliopisto. Viitattu 1.10.2018.
5. ↑  Hyytiälän metsäasema / Historiaa Helsingin yliopisto. Viitattu 3.9.2018.
6. 1 2 3  Hyytiälän metsäasema *Valtakunnallisesti merkittävät rakennetut kulttuuriympäristöt RKY*. Museovirasto.
7. ↑  Hyytiälän metsäasema / Kulttuuriperintö Helsingin yliopisto. Viitattu 3.9.2018.
8. ↑  Hyytiälän uudisrakennusten kalustaminen alkaa – Hyytiälä-blogi *blogs.helsinki.fi*. Viitattu 7.8.2023.

Kirjallisuutta
--------------

* Leikola, Matti & Minna Kallio: *Hyytiälä - Helsingin yliopiston metsäasema v. 1910-1990*. [Helsinki]: [Helsingin yliopisto], 1990. ISBN 951-45-5272-5.

Aiheesta muualla
----------------

* Kuvia tai muita tiedostoja aiheesta **Hyytiälän metsäasema** Wikimedia Commonsissa

* Martti Tertti : "Oi Hyytiälä, se paratiisi on--", Suomen Kuvalehti, 14.09.1935, nro 37, s. 19, Kansalliskirjaston digitaaliset aineistot
* Hyytiälä-blogi
**Denyse Burnadette Kirline Plummer** (8. marraskuuta 1953 – 27. elokuuta 2023) oli trinidadtobagolainen calypsolaulaja.

Plummer syntyi perheeseen, jonka isä Buntin Dudley Plummer oli valkoinen, mutta äiti Barbara afrotrinidadilaista alkuperää. Isä toimi puoliammattimaisena kitaristina Port-of-Spainissa. Plummer työskenteli koulut käytyään toimistotyöntekijänä vakuutusyhtiössä ja lauloi 1970-luvulla baareissa sekä klubeilla. Hän poikkesi calypsopiireissä normeista sekä etniseltä taustaltaan (hänet miellettiin valkoiseksi) että sukupuoleltaan, mutta häntä innoitti etenkin Calypso Rosen valinta ensimmäiseksi naispuoliseksi Calypso Monarchiksi vuonna 1973. Plummerin laulama musiikki oli alun perin popvoittoisempaa. Siitä osa julkaistiin paikallisissa levytyksissä. 1980-luvun puolessavälissä Plummer siirtyi selkeämpään calypsotyyliin. Lennox Sharpe pyysi hänet vuonna 1985 laulamaan kaksi kappaletta Phase II -yhtyeensä kanssa. Tämän myötä Plummer sai monia esiintymiskutsuja. Hänen ensimmäinen yrityksensä kilpailla Calypso Monarch -tittelistä sai kuitenkin vuonna 1986 provosoituneen vastaanoton.

Plummer eteni alun vaikeuksista huolimatta kansalliseksi tähdeksi ja julkaisi lukuisia albumeita. Hän tuli suosituksi Karibianmeren alueen lisäksi Yhdysvalloissa ja Euroopassa, joissa teki säännöllisiä esiintymisiä. Hän myös voitti Calypso Monarch -arvonimen vuonna 2001 kolmantena naisena kappaleilla "Heroes" ja "Nah Leaving". Vuonna 2011 Plummerille myönnettiin Trinidad ja Tobagon korkein kansallinen kunnianosoitus, Hummingbird Medal. Yhdeksi hänen suosituimmista kappaleistaan nousi "Woman Is Boss". Plummerista tuli myöhemmin niin kutsuttu uudestisyntynyt kristitty, minkä jälkeen hän tulkitsi myös gospelmusiikkia. Hän kuoli 69-vuotiaana syöpään. Hänellä oli mies Patrick Boocock ja kaksi poikaa.

Lähteet
-------

1. 1 2 3  Peter Mason, Denyse Plummer obituary The Guardian 29.8.2023, viitattu 1.9.2023
Björken veneen kopio Roskilden Viikinkilaivamuseossa.
Björken vene nähtynä oikealta puolelta.
**Björken vene** löydettiin syksyllä 1947 puhdistettaessa kanavaa Björken kylässä Gävlen kunnassa Keski-Ruotsissa. Se on ajoitettu neljännelle vuosisadalle radiohiiliajoituksella. Vene on 7,22 metriä pitkä ja 1,24 metriä leveä. Pohjalautana on käytetty ontoksi koverrettua 70 senttiä leveää lehmuksen runkoa. Venettä voisi pitää ruuhityyppisenä, mutta siinä on leveät sivulaudat kiinnitetty rautanauloilla pohjapuun ja sen pidennysten alle eli limilaidoituksena. Björken veneessä on, kuten Hjortspring-veneessäkin, lautoihin jätetty harjanteet, ja kuusi käyrää oksaa on kiinnitetty niihin kaariksi niinisidoksilla. Yläpäästä kaaret on niitattu lautoihin. Löydettäessä veneen pohjalla oli koivuoksakorissa 67 kg painava pyöreä kivi, joka todennäköisesti on toiminut painolastina vakauttamassa venettä. Venettä on todennäköisesti melottu, koska siitä puuttuvat hankaimet airoja varten. Vene on nähtävissä Gävleborgin lääninmuseon pysyvässä näyttelyssä.

Lähteet
-------

1. 1 2   (Arkistoitu – Internet Archive)
2. ↑  Landström, Björn: *Laiva: katsaus laivan historiaan alkukantaisesta lautasta atomikäyttöiseen sukellusveneeseen*. Alkuteoksen kieli ruotsi: *Skeppet: en översikt av skeppets historia från den primitiva flotten till den atomdrivna ubåten med rekonstruktioner i ord och bilder*. Suomentanut Vuorenjuuri, Martti. 6. p. Helsinki: Otava, 1990. ISBN 951-1-11183-3.

Aiheesta muualla
----------------

* Gävleborgin lääninmuseon sivut
Valtimoveritulppa oikeassa jalassa on aiheuttanut sen sinistymisen hapen puutteesta.
**Veritulppa** tarkoittaa verisuonen, joko laskimon tai valtimon, tukkivaa verihyytymää tai muuta verenvirtauksen estettä. Paikallisesti kehittynyttä verihyytymää nimitetään **trombiksi**. **Emboliassa** taas on kyse siitä, että verenkierron mukana on ahtaaseen paikkaan kulkeutunut kiinteä, nestemäinen tai kaasumainen tulppa.

Laskimotukos
------------

Syvän laskimotukoksen syitä ovat laskimon seinämän vaurio, verenvirtauksen hidastuminen ja lisääntynyt tukosalttius. Yleisin syvän laskimotukoksen paikka on sääri. Laskimoveritulppa voi irrota ja kulkeutua keuhkoihin, missä se aiheuttaa keuhkoveritulpan.

Keuhkoveritulppa
----------------

*Pääartikkeli: Keuhkoveritulppa*
Keuhkoveritulppa eli keuhkoembolia tarkoittaa veren mukana tulleen verihyytymän aiheuttamaa keuhkovaltimon tai sen haaran tukkeutumista. Hyytymä on lähtöisin laskimosta tai joskus harvoin sydämestä.

Sydänveritulppa
---------------

*Pääartikkeli: Sydäninfarkti*
Sydänveritulpassa verihyytymä kulkeutuu sepelvaltimoon tukkien suonen, jolloin kyseisen suonen suonittaman sydänlihasalueen verenkierto estyy.

Lähteet
-------

1. ↑  Taipumus saada veritulppa. Tietoa potilaalle ja hoitohenkilökunnalle (PDF) (Sivu 3) HUS.  Arkistoitu 6.2.2009. Viitattu 30.1.2011.
2. 1 2  MOT Lääketiede 2.0 -sanasto s.v. veritulppa
3. ↑  Tarnanen, Kirsi; Lassila, Riitta ja Halinen, Matti: Laskimotukos ja keuhkoembolia (veritulppa) *Käypä hoito*.  3.10.2010. Suomalainen Lääkäriseura Duodecim. Viitattu 30.1.2011.
4. ↑  Nasim, Akhtar ja London, Nick JM: "Venous Thromboembolic Disease", *ABC of Arterial and Venous Disease*, s. 67–71. 2. painos. Blackwell Publishing Ltd. 2009. ISBN 978-1-4051-7889-1. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Veritulppa**.
* Laskimotukos, Terveyskirjasto.fi
Mustia sotnjia marssilla Odessassa 1905.
Mustien sotnjien mielenosoitus, 1907.
**Mustat sotnjat** (ven. Чёрная сотня, черносотенцы, *Tšornaja sotnja, tšernosotentsy*, kirjaimellinen suomennos "Mustat sadat" < *sotnja*='sadan miehen joukko') oli äärikansallismielinen ja antisemitistinen liike, joka tuki tsaarin valtaa 1900-luvun alussa reaktiona vallankumouksellista kuohuntaa vastaan. Mustien sotnjen ajamat asiat olivat Venäjän jakamattomuus, ortodoksinen usko ja itsevaltius. Mustat sotnjat olivat lähinnä aatelia, maanomistajia, papistoa, porvaristoa, kauppiaita ja käsityöläisiä, mutta myös työläisiä oli mukana.

Mustat sotnjat
--------------

Ensimmäiset mustien sotnjien edeltäjät syntyivät vuonna 1900 Pietarissa. Tällöin perustettiin "Pyhä prikaati" (Svjaštšennaja družina", Священная дружинa) ja "Venäjän kokous" ("Russkoje sobranije", Русское собрание). Varsinaiset mustat sotnjat syntyivät vastareaktiona vuoden 1905 vallankumoukselle sen aikana ja jälkeen. Mustat sotnjat olivat vaikutusvaltansa huipulla vuosina 1905–1907, jolloin heillä oli monia järjestöjä ja he julkaisivat omia sanomalehtiään. Merkittävimpiä Mustien sotnjien järjestöjä olivat muun muassa "Venäjän kansan liitto" (Союз русского народа, *Sojuz russkogo naroda*) Pietarissa, "Arkkienkeli Mikaelin liitto" (*Sojuz Mihaila Arhangela*), "Yhtyneiden aatelisten neuvosto" (*Soviet obedinennogo dvorjanstva*), "Venäläisten liitto", "Venäläinen monarkistinen puolue", "Aktiivinen kamppailu vallankumousta vastaan" Moskovassa ja "Valkoinen kaksipäinen kotka" Odessassa.

Mustien sotnjien merkittävimpiä johtajia olivat muun muassa Aleksander Dubrovin, Vladimir Mitrofanovitš Puriškevitš, Nikolai Markov, Pavel Bulatzel, Ivan Vostorgov, A. I. Tristšati, munkki Iliodor, M. K. Šahovskoy ja muita. Mustat sotnjat järjestivät neljä koko Venäjän kattavaa kokousta yhdistääkseen voimansa. Lokakuussa he valitsivat yhteisen johtajien neuvoston nimeltä *Glavnaja uprava*.

Mustasotnjalaisten aseistettu siipi, keltapaidat, järjesti sekä iskuja vallankumouksellisiksi epäiltyjä vastaan että juutalaisten vastaisia pogromeja. Suomen suuriruhtinaskunnassa järjestö tuli tunnetuksi heinäkuussa 1906, jolloin se murhasi Terijoella venäjänjuutalaisen poliitikon Mihail Herzensteinin.

Mustien sotnjien keskusneuvosto hajosi vuoden 1907 jälkeen. Muutenkin heidän merkityksensä alkoi hiipua ja jäsenmäärä huveta. Mustien sotnjien järjestöt lakkautettiin virallisesti Venäjän helmikuun vallankumouksessa 1917. Vallankumouksen jälkeen sotnjien kannattajat muodostivat valkoisen liikkeen oikeistosiiven, joka arvosteli muita monarkismin hylkäämisestä ja väitti valkoisia liberaalien ja vapaamuurarien soluttamaksi.

Kirjallisuutta
--------------

* Walter Laqueur: *Black Hundred: The Rise of the Extreme Right in Russia* (1993)


1. ↑  Musta sotnja, Tietosanakirja. Osa 6, palsta 852. Tietosanakirja-osakeyhtiö 1914
*Desulfovibrio vulgaris* on ensimmäinen sulfaattibakteeri, jonka genomi selvitettiin.
**Sulfaattibakteerit** eli **sulfaatinpelkistäjäbakteerit** ovat bakteereita, jotka käyttävät hengittämiseen hapen sijasta rikkiyhdistettä, sulfaattia. Tällaisessa hengityksessä vetyä tai orgaanisia yhdisteitä, kuten alkoholeja, maitohappoa, asetaattia, pyruvaattia tai rasvahappoja hapetetaan rikillä, jolloin solu saa energiaa. Sulfaatteja pelkistävien bakteerien lisäksi on olemassa bakteereja, jotka voivat käyttää hengittämiseen sulfaattia alhaisemman hapetusasteen omaavia rikin yhdisteitä, mm. sulfiitteja ja tiosulfaatteja tai alkuainerikkiä, mutta eivät kykene käyttämään sulfaattia eivätkä pelkistämään sulfaattia sulfiitiksi.

Rikkihengityksen lopputuotteena syntyy vetysulfidia eli rikkivetyä, vettä ja hiilidioksidia. Nämä bakteerit tuottavat myös suokaasuja ja suolikaasuja. Ne ovat yleisiä bakteereja hapettomissa oloissa, kuten vesistöjen ja soiden pohjamudissa. Elintavoiltaan ne ovat yleensä ehdottomia anaerobeja, eli ne eivät siedä hapen läsnäoloa. 

Suuri osa rikkiä pelkistävistä bakteereista kuuluu delta-proteobakteerien alaryhmiin *Desulfobacterales*, *Desulfovibrionales* ja *Syntrophobacterales*. Myös termofiilisiin bakteereihin kuuluva *Thermodesulfobacteria* kuuluu niihin. Muita rikkiä pelkistäviä bakteereja on gram-positiivisissa bakteeriryhmissä *Thermodesulfovibrio* ja *Desulfotomaculum*. 

Bakteereja ulkoisesti muistuttavista, mutta geneettisesti hyvin erilaisista arkkieliöistä *Archaeoglobus* voi pelkistää sulfaatteja.

Katso myös
----------

* Rikkibakteerit

Lähteet
-------

* Madigan, Martinko & Parker: *Biology of Microorganisms*, 9th ed. s. 498–502 ja 608–610. Prentice Hall, 2000. ISBN 0-13-081922-0

Aiheesta muualla
----------------

* Jani Anttila: Sulfaatinpelkistäjäbakteerit[vanhentunut linkki]
**Sigmar Wittig** (s. 25. helmikuuta 1940 Nimptsch, Saksa) on saksalainen professori, joka on ollut vuodesta 2002 alkaen Saksan avaruushallinnon DLR:n pääjohtaja. 

Wittig opiskeli koneinsinööriksi ja myöhemmin väitteli Aachenin yliopistossa. Hän työskenteli Yhdysvalloissa 1967 – 1976. Tämän jälkeen hän toimi Karlsruhen yliopistossa termisten turbokoneiden professorina ja 1994 alkaen yliopiston rehtorina. 

Vuonna 2002 hänet valittiin Saksan ilmailu- ja avaruustutkimuskeskuksen (DLR) hallintoneuvoston puheenjohtajaksi ja sen jälkeen hän on toimi vuoteen 2007 asti Saksan päädelegaattina ESAn neuvostossa. Hän oli Euroopan avaruusjärjestöä (ESA) johtavan neuvoston puheenjohtajana 22. heinäkuuta 2005-30. kesäkuu 2007. 
Hänen edeltäjänsä oli ruotsalainen Per Tegner, joka oli Ruotsin avaruushallinnon Rymdstyrelsen johtaja, joka palasi ESAn neuvoston puheenjohtajaksi vuonna 2007 ja jota seurasi vuoden 2008 kesällä Espanjan CDTIn paajohtaja Maurici Lucena .

Lähteet
-------

* ESAn lehdistötiedote N° 35–2005 – Pariisi, 22. kesäkuuta 2005

### Viitteet

1. ↑   (Arkistoitu – Internet Archive) Biography of Sigmar Wittig at the German Aerospace Center
2. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Henkilöt | 
* Deutsche Biographie

 |

 |
**Crystal Dynamics** on vuonna 1992 perustettu pelitalo. Yrityksen perustivat Madeline Canepa, Judy Lang ja Dave Morse.

Historia
--------

Alkuaikoinaan yritys teki pelejä 3DO Interactive Multiplayer -konsolille. Maskotti nimeltä Gex esiintyi pelissä ensi kerran vuonna 1994 ja päätyi myöhemmin myös Sega Saturnille ja PlayStationille julkaistuihin peleihin. Yhtiössä työskenteli ohjelmoijana muun muassa Mark Cerny, joka vaikutti yhtiön pelimoottorien kehitykseen.

Vuonna 1998 Eidos Interactive osti yhtiön. Vuodesta 2006 yhtiö aloitti *Tomb Raider* -sarjan pelien julkaisemisen.
Vuonna 2009 Square Enix osti Eidoksen.

Vuonna 2022 Square Enix kertoi Crystal Dynamicsin myynnistä Embracer Groupille. Amazon Games on kertonut toimivansa Crystal Dynamicsin kanssa seuraavan *Tomb Raider* -pelin teossa.

Pelit
-----

*Pääartikkeli: Luettelo Crystal Dynamicsin videopeleistä*
Yhtiö kehittää Core Designin aloittaman *Tomb Raider* -sarjan pelejä.

Lähteet
-------

1. 1 2 3 4 5 6 7  Matt Miller: The History Of Crystal Dynamics *gameinformer.com*.  14.12.2010. Viitattu 3.9.2020. (englanniksi)
2. ↑  James Batchelor: Embracer acquires Crystal Dynamics, Eidos Montreal and Square Enix Montreal for $300m *gamesindustry.biz*.  2.5.2022. Viitattu 2.5.2022. (englanniksi)
3. ↑  Victoria Kennedy: Amazon Games working with Crystal Dynamics on next Tomb Raider *eurogamer.net*.  15.12.2022. Viitattu 3.3.2023. (englanniksi)

Aiheesta muualla
----------------

* Crystal Dynamicsin profiili Mobygamesissä (englanniksi)
Hadi Khosroshahi
Sayyed **Hadi Khosroshahi** (pers. ‏سید هادی خسروشاهی‎, *Seyyed Hādi Xosrošāhi*; 1939 Tabriz – 27. helmikuuta 2020 Teheran) oli iranilainen uskonoppinut ja diplomaatti.

Khosroshahi aloitti 15-vuotiaan yhteistyön militantin Fada'iyan-e Islam -järjestön johtaja Navvab Safavin kanssa. Hän muodosti myös läheiset suhteet Egyptin Muslimiveljeskuntaan. Vuoden 1979 Iranin vallankumouksen jälkeen Khosroshahi edusti Ruhollah Khomeinia kulttuurin ja islamilaisen ohjauksen ministeriössä. Kaksi vuotta tämän jälkeen hän sai nimityksen Iranin ensimmäiseksi suurlähettilääksi Vatikaaniin. Nämä tehtävät jätettyään hänet lähetettiin edustamaan maataan Kairoon. Palattuaan Iraniin hän halusi pysytellä sivussa vallan keskiöstä ja keskittyi šiialaisuuteen liittyneiden teologisten kirjojen kokoamiseen.

Khosroshahi perusti Euroopassa keskuksen šiialaisuuden edistämiseksi länsimaissa. Hän oli merkittävässä asemassa Qomin seminaarissa.

Kuolema
-------

Khosroshahi joutui Masih Daneshvari -sairaalaan 26. helmikuuta 2020. Hän kuoli sairaalaan joutumistaan seuraavana päivänä covid-19-tautiin.

Lähteet
-------

1. ↑  Ish-ambasadori iranian në Vatikan humb jetën nga koronavirusi Anadolu Agency
2. 1 2 3 4 5  First Prominent Cleric In Iran Dies Of Coronavirus Radio Farda
3. 1 2 3 4  Iran’s former envoy to Vatican Hadi Khosroshahi dies of coronavirus Al Arabiya


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |
*Tämä artikkeli käsittelee lääketieteen historiaa. Nykyisistä käsityksistä ihmisen kehon rasvasta, katso Rasvakudos.*
Kaksi apteekkiastiaa, joissa teksti "AXUNG. HOMINIS" tarkoittaen ihmisrasvaa. Peräisin 1600- tai 1700-luvulta.
*Humanol*-ampulleja saksalaisesta apteekista (Kreuz-Apotheke, Leipzig) 1900-luvun alkupuolelta.
**Ihmisrasvaa** (saks. *Menschenfett*, lat. *Axungia hominis*) yritettiin käyttää lääkkeenä erilaisissa rohdoksissa ja linimenteissä eurooppalaisessa keskiajan lääketieteessä 1500-luvulta aina 1900-luvun alkuun saakka. Rasvalla ajateltiin olevan maagisia parantavia ominaisuuksia ja monet teloittajat myivät mestaamiensa rikollisten rasvaa ja kehonosia apteekkareille ja varhaisille lääkäreille.

Esimerkiksi saksalainen lääketieteen professori Tobias Andreae paloitteli vuonna 1675 teloitetun murhaajan ruumiin, josta saatiin 17 kiloa "kurjan syntisen" rasvaa. Vuonna 1739 julkaistussa Zedlerin ensyklopediassa oli valmistusohjeita, kuinka ihmisen rasvasta tehtiin lääkkeitä kotikäyttöön.

1800-luvun myöhäispuoliskolta alkaen ihmisrasvaa valmistettiin ja myytiin *Humanol* tuotemerkillä steriilinä, nesteytettynä ja neulalla pistettäväksi tarkoitettuna hoitoaineena Saksassa. Vuodesta 1909 sitä käytettiin arpikudoksen hoidossa, haavojen desinfiointiin ja niiden revisioimiseen. 1920-luvulla aineesta luovuttiin huonojen hoitotulosten ja sivuvaikutuksena joskus syntyvän rasvaembolian vuoksi.

Katso myös
----------

* Ihmisruumiista tehty saippua
* Muumiojauhe

Lähteet
-------

1. 1 2  Andreas Weiser: Mekö ihmissyöjiä?  *Geo-lehti*, marras-joulukuu 2011, 4. vsk, nro 11–12, s. 62–65.  Sanoma Magazines Finland. ISSN 1797-3600.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Human fat
Henri Temianka
**Henri Temianka** (19. marraskuuta 1906 Greenock, Skotlanti – 7. marraskuuta 1992 Los Angeles, Kalifornia, Yhdysvallat) oli brittiläissyntyinen, vuonna 1945 Yhdysvaltain kansalaisuuden saanut viulisti ja kapellimestari.

Temianka opiskeli Berliinissä ja Pariisissa opettajinaan Willy Hess ja Jules Boucherit. Myöhemmin hän sai opetusta Carl Fleschiltä Curtis Institutessa Philadelphiassa, jossa hänelle opetti lisäksi orkesterinjohtoa Artur Rodziński. Temianka teki New Yorkin -debyyttinsä Town Hallissa vuonna 1928. Vuonna 1935 hän sai kolmannen palkinnon kansainvälisessä Henryk Wieniawski -viulukilpailussa. Ensimmäiseksi sijoittui Ginette Neveu ja toiseksi David Oistrah. Temianka toimi vuosina 1937–1938 Royal Scottish National Orchestran ja vuosina 1940–1941 Pittsburghin sinfoniaorkesterin konserttimestarina. Hän omistautui kuitenkin eniten solistiselle uralleen. Vuonna Temianka perusti Paganini Quartetin, jonka kanssa hän muun muassa kantaesitti teoksia Darius Milhaud'lta, Mario Castelnuovo-Tedescolta ja Benjamin Leesilta. Paganini Quartet esiintyi vuoteen 1966 saakka. Temianka perusti 1960-luvun alussa California Chamber Symphonyn, joka kantaesitti muiden muassa Gian Carlo Menottin, Carlos Chávezin, Malcolm Arnoldin, Alberto Ginasteran ja Aaron Coplandin teoksia.

Temianka teki opetustyötä Kalifornian yliopistossa (Santa Barbara) vuosina 1960–1964 ja California State Universityssa (Long Beach) 1964–1976. Lisäksi hän piti mestarikursseja useissa yliopistoissa. Temianka kirjoitti toistasataa artikkelia lukuisiin julkaisuihin ja julkaisi vuonna 1973 omaelämäkerrallisen teoksen *Facing the Music*. Temianka kuoli kotonaan Los Angelesissa syövän komplikaatioihin marraskuussa 1992. Hänellä oli vaimo ja kaksi poikaa.

Lähteet
-------

1. 1 2 3  Henri Temianka Is Dead at 85; Violinist and Founder of Quartet The New York Times 10.11.1992, viitattu 5.8.2023


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
**HTML-elementti** on käsite, joka liittyy verkkosivujen rakentamiseen HTML (HyperText Markup Language) -kielen avulla. HTML on perustavanlaatuinen merkkauskieli, jota käytetään internetin sisällön luomiseen ja esittämiseen. HTML-elementit ovat rakennuspalikoita, joita käytetään määrittelemään sivun eri osat ja niiden toiminta.

Jokainen HTML-elementti kuvataan erityisellä tagilla, joka koostuu avaus- ja sulkutageista, esimerkiksi `<p>` ja `</p>` määrittelevät kappaleen elementin. Elementtien sisältö, kuten teksti, kuvat ja linkit, sijoitetaan näiden tagien sisään.

HTML-elementit ovat monipuolisia ja tarjoavat erilaisia toiminnallisuuksia. Esimerkiksi `<img>` -elementti käytetään kuvien näyttämiseen, `<a>` -elementti luo hyperlinkkejä muihin sivustoihin tai sivun sisäisiin kohtiin, ja `<table>` -elementti mahdollistaa taulukon luomisen. 

Jokaisella HTML-elementillä voi olla myös ominaisuuksia, joita kutsutaan attribuuteiksi. Attribuutit antavat elementeille lisäominaisuuksia tai määrittelevät niiden toimintaa tarkemmin.

HTML-elementtien oikea käyttö ja merkintä ovat avainasemassa verkkosivujen saumattoman toiminnan ja tyylikkään ulkoasun takaamiseksi. Niiden yhdistäminen CSS:n (Cascading Style Sheets) avulla antaa kehittäjille mahdollisuuden muokata sivuston ulkoasua ja luoda visuaalisesti houkuttelevia käyttöliittymiä. 

HTML-elementit muodostavat sisäkkäisen puurakenteen. Jokainen elementti tulee sulkea saman elementin sisällä kuin se on avattu. Esimerkki virheellisestä ja oikeasta tavasta:

```
<!-- Virheellinen tapa: <p> -elementti päättyy </em> -elementin ulkopuolella -->
<p>Tämä on <em>kursivoitu <p>teksti</em> kappale.</p>

<!-- Oikea tapa: <em> -elementti <p> -elementin sisällä -->
<p>Tämä on <em>kursivoitu</em> teksti kappaleessa.</p>

```

Lähteet
-------

1. 1 2 3  HTML: HyperText Markup Language | MDN *developer.mozilla.org*.  17.7.2023. Viitattu 31.7.2023. (englanniksi)
2. 1 2  HTML Standard *html.spec.whatwg.org*. Viitattu 31.7.2023.